Proposta de Estatuto para Galicia do BNG no 2005/Título VII


Título VII: Reforma estatutaria
Artigo 104. Reformas substantivas
Os proxectos de reforma total do Estatuto ou de reforma parcial que afecten aos
títulos preliminar, primeiro, terceiro, quinto e sexto han de ser aprobados por
unha maioría cualificada de tres quintos do Parlamento, que ademáis deberá ser
sometida a referendo favorábel da maioría absoluta de máis da metade do
electorado de Galiza.
Artigo 105. Reformas ordinarias
Para a aprobación das reformas ordinarias do Estatuto será suficiente a maioría
absoluta favorábel dos membros do Parlamento da Galiza.
Artigo 106. Iniciativa para a reforma do Estatuto
1. A iniciativa de reforma substantiva do Estatuto corresponde a una quinta parte
dos membros do Parlamento, ao Goberno ou a cincuenta mil electores.
2. A iniciativa das reformas ordinarias corresponderá a unha quinta parte dos
membros do Parlamento ou ao Goberno.